सोलापुर. जिले के एक सरकारी स्कूल में जाॅब कर रहे युवा टीचर को माइक्रोसाॅफ्ट ने कनाड़ा में हो रहे सूचना व प्राद्योगिकी को लेकर हो रही इंटरनेशनल कांफ्रेंस में शामिल होने का न्योता दिया है। दुनियाभर के पांच हजार प्रोजेक्ट में से इस शिक्षक के प्रोजेक्ट का चयन हुआ है। टोरान्टो में 21 से 23 मार्च को होने वाले कांफ्रेंस में वह स्कूली स्टूडेंट्स को लेकर तैयार किए गए डिजीटल प्रोजेक्ट का प्रेझेंटेशन करने वाला है। क्या है प्रोजेक्ट.....
-सोलापुर जिले के बार्शी में रहने वाले टीचर रणजित सिंह डिसले एक सरकारी स्कूल में बच्चों को पढ़ाने की जाॅब करते हैं।
-डिसले पहले से ही बच्चों की स्टडी में रुचि बढ़ाने में प्रयास कर रहे थे, लेकिन उन्हें कुछ सफलता नहीं मिली।
-बच्चे पाठ्यक्रमों की किताबें कई बार पढ़ते नहीं जिससे उनकी स्टडी ठीक से होती नहीं थी नतीजन उनके रिजल्ट्स अच्छे नहीं आते थे।
-बच्चों के लिए कुछ नया करने का आईडिया रणजित के मन में आया और उन्होंने क्युआर कोडेट पुस्तके बनाना शुरु किया।
यह प्रोजेक्ट जिला परिषद परिषद के शिक्षा विभाग को काफी पंसद आया।
क्या है क्यूआर कोडेट प्रोजेक्ट
-रणजित सिंह ने चौथी कक्षा तक के पाठ्यक्रमों की पुस्तकों को क्यूआर कोडेट बनाया है। हर पाठ और कविताओं का क्यू आर कोड
बनाया है।
इसमें से कविताओं के वीडियोज भी बनाए हैं। वहीं कुछ कविताओं का आॅडिया रिकाॅर्डिंग भी किया है। इसके सारे क्यू आर कोड पुस्तकों में छापे गए हैं।
-इसे स्कैन कर स्टूडेंट अपने मोबाइल या टैब पर आसानी से इसे देख सकते हैं , सुन सकते हैं और पढ़ सकते हैं।
-पिछले साल यह प्रोजेक्ट शुरु करने पर इसके अच्छे रिजल्ट मिलने लगे, नतीजन पास होने वाले स्टूडेंट्स की संख्या भी बढ़ गई।
-रणजित सिंह बताते हैं कि, स्टूडेंट्स आज कल अपना ज्यादा वक्त मोबाइल पर गेम खेलने में बिताते हैं, एेसे में उनके मोबाइल पर ही पाठ्यक्रम उपलब्ध कराना मेरा आईडिया था।
माइक्रोसाॅफ्ट ने एेसे ली दखल
-रणजित सिंह ने अपने शिक्षा विभाग की मदद से यह प्रोजेक्ट माइक्रोसाॅफ्ट कंपनी को पिछले साल भेजा था।
-इसके बाद माइक्रोसाॅफ्ट ने दुनियाभर के पांच हजार प्रोजेक्ट्स का संकलन किया था। इसके बाद भारत में शिक्षा को लेकर भी दिल्ली में प्रोजेक्ट प्रेझेंटशन किया है।
-इसके बाद देश के आठ शिक्षकों के प्रोजेक्ट को टोरंटो में होने वाले वर्ल्ड कांफ्रेंस के लिए चुना गया। इसमें रणजित भी शामिल है।
-उल्लेखनीय है कि रणजित देश में से एक मात्र टीचर है जो सरकारी स्कूल में पढ़ाते है, बाकी सात शिक्षक प्राइवेट स्कूलों में पढ़ाते हैं।
आगे की स्लाइड्स में देखे रणजित सिंह डिसले के प्रोजेक्ट से जुड़ी तस्वीरें......
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva